****

 **ΕΛΛΗΝΙΚΗ ΔΗΜΟΚΡΑΤΙΑ**

###  ΥΠΟΥΡΓΕΙΟ ΥΓΕΙΑΣ

###  ΔΙΟΙΚΗΣΗ 6ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ Πάτρα, 26-03-2018

###  ΠΕΛΟΠΟΝΝΗΣΟΥ, ΙΟΝΙΩΝ ΝΗΣΩΝ, ΗΠΕΙΡΟΥ

###  & ΔΥΤΙΚΗΣ ΕΛΛΑΔΑΣ

 **ΓΡΑΦΕΙΟ ΔΙΟΙΚΗΤΗ** **ΠΡΟΣ**

 Μ.Μ.Ε.

 **ΔΕΛΤΙΟ ΤΥΠΟΥ**

**ΕΝΑΡΞΗ ΛΕΙΤΟΥΡΓΙΑΣ ΤΗΣ 1ης ΤΟΠΙΚΗΣ ΟΜΑΔΑΣ ΥΓΕΙΑΣ (Τ.ΟΜ.Υ) ΔΗΜΟΣ ΙΕΡΑΣ ΠΟΛΗΣ ΜΕΣΟΛΟΓΓΙΟΥ**

 Η Διοίκηση της 6ης Υγειονομικής Περιφέρειας Πελοποννήσου, Ιονίων Νήσων, Ηπείρου & Δυτικής Ελλάδας εκφράζει την ικανοποίησή της, καθώς την Τετάρτη 28 Μαρτίου 2018 **ξεκινά η λειτουργία της Τοπικής Ομάδας Υγείας του Δήμου Ιεράς Πόλης Μεσολογγίου η οποία βρίσκεται επί της οδού** **Κύπρου και Λεβίδου.**

Η Τ.ΟΜ.Υ Μεσολογγίου είναι στελεχωμένη με ειδικευμένο ιατρικό και βοηθητικό προσωπικό, άρτια εξοπλισμένη και θα λειτουργεί από τις 07:00 έως τις 15:00 μέχρι να εκδοθεί νέα οδηγία από την Διοίκηση.

Η Γραμμή επικοινωνίας με τη Γραμματεία της **Τ.ΟΜ.Υ Μεσολογγίου** είναι **2631051240.**

Η Διεύθυνση Ηλεκτρονικής Αλληλογραφίας: tomymesologgi@1545.syzefxis.gov.gr

**Οι πολίτες μπορούν να επικοινωνούν με την Γραμματεία, από την Τετάρτη 28 Μαρτίου 2018.**

Οι ΤΟΜΥ λειτουργούν ως ομάδες οικογενειακής ιατρικής, με εγγεγραμμένο πληθυσμό ευθύνης και έχουν ως σκοπό την παροχή δωρεάν ποιοτικών υπηρεσιών Πρωτοβάθμιας Φροντίδας Υγείας χωρίς διακρίσεις.